Фэст, які месціцца ў 40 кіламетрах да Капенгагену ў Даніі, сапраўды дарагі. Кошт квітка на ўсе дні фэсту з болей за 170 музычных актаў і правам на жыццё ў суперзабруджаным кемпінгу каштуе 280 еўра, плюс яшчэ 300 сярэдні наведвальнік патраціць на жыццё тут. Але якім бы дарагім фэст ні быў, далёка не факт, што людзі адмовяцца брацца за ягоную арганізацыю бясплатна. Нават наадварот, лепей нікому не плаціць, і ўсе ў выніку будуць адчуваць сябе вельмі добра, ствараючы крутую паці для сябе і сваіх паплечнікаў. Дактары прыйдуць ратаваць удзельнікаў, ахоўнікі — ахоўваць, кухары — гатаваць, а ўсе астатнія — прыбіраць абсалютна бясплатна. Назбіраецца ў выніку каля 30 тысячаў валанцёраў. Большасць будуць валанцёрыць 35 гадзін у тыдзень, у астатні час — адрывацца на ўлюблёных гуртах ці проста не даваць спакою сваёй пячонцы.